ییرمییئددینجی درس
فعل اولمایان نیطق حیصهلریله ایداره
3. ظرفلرله ایداره
معاصیر دیلیمیزده سؤزلرین ظرفلرله ایداره اولونماسى حاللارینا، آز دا اولسا، راست گلمک اولور:
"جلسهنین اولینده هرکس اؤز یئرین آختاریردى."
بو میثالدا یییهلیک حالدا اولان "جلسهنین" سؤزۆ "اولینده" ظرفى ایله ایداره اولونور.
4. عوضلیکلرله ایداره
عوضلیکلرله سؤزلرین ایداره اولونماسى حاللارینا، چوخ آز راست گلیریک.
او اوخویاندا قولاق آسانلارین هامیسى احسن دئییردى.
بو میثالدا "قولاق آسانلار" سؤزۆ "هامیسى" عوضلیلگى طرفیندن ایداره اولونور.
تاپشیریق 9.
1. ایسمین یییهلیک حالدا اولاندا، فعلى صیفت طرفیندن ایداره سینه داییر دؤرد میثال یازین.
2. فعلى صیفتلرین یؤنلۆک، یئرلیک، چیخیشلیق حالدا اولان ایسیملرى ایداره ائتمهسینه داییر دؤرد میثال یازین.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab